OpenLLM-France/wikimedia huggingface dataset:
# Sis dies de Newcastle

Els Sis dies de Newcastle era una cursa de ciclisme en pista, de la modalitat de sis dies, que es corria a Newcastle (Austràlia). La seva primera edició data del 1961 i es van fer tres edicions fins al 1976. Sidney Patterson, amb dues victòries, és el ciclista que més vegades l'ha guanyat.

## Palmarès

| Any | Primers | Segons | Tercers |
| 1961 | Bob Jobson Sidney Patterson John Tressider | John Douglas Ron Grenda Fred Roche | Jim Johns Keith Reynolds Ronald Murray |
| 1962 | Dick Tressider Sidney Patterson | Lou Bennett Robert Ryan | Ernest Corney Keith Reynolds |
| 1963-75 | No disputats |
| 1976 | Philip Sawyer Dave Allan | Keith Oliver Robert Whetters | John Trevorrow Laurie Venn |

## Referències

* 1 2 «6 jours de Newcastle (Australie)». [Consulta: 20 desembre 2022].
# Juan Carlos Cremata Malberti

Juan Carlos Cremata Malberti (l'Havana, Cuba, 18 de novembre de 1961), és un director de cinema i guionista cubà. Es va graduar en 1986 de Teatrologia i Dramatúrgia, a l'Institut Superior d'Art (ISA) de l'Havana, posteriorment va cursar estudis a l'Escola Internacional de Cinema de San Antonio de los Baños graduant-se en 1990. Va ser professor de muntatge cinematogràfic a la Universitat de Buenos Aires i de direcció cinematogràfica en el Centre d'Experimentació en Cinema i Vídeo de Buenos Aires.
El seu debut com a director de llargmetratges es produeix en 1995 amb Nada, primera pel·lícula d'una trilogia que mai arribaria a completar-se per falta de pressupost. El seu següent film, Viva Cuba, va ser mereixedora de més de 30 premis, tant nacionals com internacionals, entre ells el “Gran Premi Écrans Júniors” al Festival Internacional de Cinema de Cannes en el 2005. Creador de la companyia teatral El Ingenio, el juliol de 2015 va intentar representar l'obra El rey se muere, que fou censurada per les autoritats cubanes, alhora que clausuraven la companyia. Arran d'això va marxar a l'exili i es va establir als Estats Units.

## Filmografia

* Diana (1988) – Documental, 16 minuts
* Oscuros rinocerontes enjaulados (muy a la moda) (1990) – Ficció, 16 minuts
* Nada (2001) – Ficció, 92 minuts
* Viva Cuba (2005) – Ficció, 80 minuts
* El premio flaco (2009) - Ficció, 104 minuts
* Chamaco (2010), Ficció, 90 minuts
* Contigo, pan y cebolla (2012)- Ficció

## Referències

* ↑ 'Viva Cuba', un filme sobre la aventura de la emigración, El País, 26 de maig de 2006
* ↑ “No vine buscando el sueño americano, salí huyendo de la pesadilla cubana”, cubanet, 3 de maig de 2019

## Enllaços externs

* Articls de Juan Carlos Cremata a cibercuba.com
* Notícies sobre Juan Carlos Cremata a cubanet.org
# Reece

«Reece» té aquests significats:
* Reece City (Alabama)
* Alyssa Reece (Vancouver, Colúmbia Britànica, 1986), actriu porno canadenca
* Arley Reece (Yoakum, Texas, 1943 - Marl, Alemanya, 2005), tenor i professor de cant estatunidenc
* Jimmy Reece (Oklahoma City, Oklahoma 1929, - Trenton, Nova Jersey, 1958), pilot de curses automobilístiques
# Squalus

Squalus és un gènere de taurons de la família Squalidae.

## Taxonomia

* Squalus acanthias
* Squalus acutirostris
* Squalus blainville
* Squalus cubensis
* Squalus japonicus
* Squalus magalops
* Squalus melanurus
* Squalus mitsukurii
* Squalus rancureli

## Referències

* Compagno, Dando: Sharks of the World. Princeton University Press, Nova Jersey, 2005. ISBN 0-691-12072-2.
# José Águas

José Pinto de Carvalho Santos Águas (Luanda, 9 de novembre 1930 - Lisboa, 10 de desembre 2000) fou un futbolista portuguès d'origen angolès, nascut a Luanda d'una família colonial blanca.
Començà la seva carrera al club local Lusitano do Lobito, abans de fitxar pel SL Benfica el 1950, el seu principal club, on jugà fins a 1963, i on assolí fama mundial.
Amb el Benfica guanyà cinc cops la lliga de Portugal (1954/55, 1956/57, 1959/60, 1960/61, 1962/63) i set cops la Copa de Portugal (consecutivament de 1950/51 a 1961/62). També fou cinc cops el màxim golejador de la lliga local. A escala internacional guanyà dos cops la Copa d'Europa consecutivament, el 1961 (3-2 davant el FC Barcelona) i el 1962 (5-3 davant el Reial Madrid). Águas fou capità del Benfica en ambdues ocasions. La següent temporada, el club fou finalista de la competició però fou batut 1-2 per l'AC Milan. Aquest cop Águas no jugà.
Debutà el 23 de novembre de 1952 amb la selecció portuguesa amb un empat a 1 davant Àustria. En total jugà 25 partits amb la selecció i marcà 11 gols. El seu darrer partit el disputà el 17 de maig de 1962, en la derrota per 1-2 davant Bèlgica.
Després d'abandonar Benfica, jugà una temporada més al FK Austria, retirant-se definitivament el 1964, als 33 anys.
El seu fill, Rui Águas, també fou futbolista del Benfica i de la selecció de Portugal.
# Pentacosmodon pronus

Pentacosmodon és un gènere de mamífer extint, de l'ordre dels multituberculats, que visqué durant el Paleocè a Nord-amèrica. El gènere Pentacosmodon anomenat per Jepsen en 1940 i és conegut per la seva espècie Pentacosmodon pronus. S'han trobat restes fòssils en Wyoming (Estats Units) i a Porcupine Hills, a Alberta (Canadà). Aquest gènere s'havia col·locat al principi en la família Djadochtatherioidea.

## Bibliografia

* Jepsen (1940), «Paleocene faunes of the Polecat Bench Formation, Park County, Wyoming». Proc. of the Am. Philos. Soc. 83, p.217-341.
* Kielan-Jaworowska Z. & Hurum J.H. (2001), «Phylogeny and Systematics of multituberculate mammals». Paleontology 44, p.389-429
# Rectoria Vella de Sant Joan de Mollet

La Rectoria Vella de Sant Joan de Mollet és una obra de Sant Joan de Mollet (Gironès) inclosa a l'Inventari del Patrimoni Arquitectònic de Catalunya.

## Descripció

És un edifici de planta rectangular cantoner. Parets de pedra morterada i façanes arrebossades. Coberta feta de teula a dues vessants. La porta d'accés està situada a la façana nord i igual que la resta d'obertures. Aquestes es troben emmarcades per carreu i llinda d'una sola peça de pedra. El balcó del primer pis fou realitzat ampliant la finestra inicial. A la banda de llevant es va construir probablement el segle xix i es tracta d'una galeria coberta amb cinc obertures en forma d'arc de mig punt, que reposa sobre una volta de pedra.
A la llinda d'una finestra de la façana nord hi ha la inscripció: "Geroni fina re 1775". Antigament aquest edifici havia servit de rectoria del poble.

## Referències

* 1 2 «Rectoria Vella de Sant Joan de Mollet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 novembre 2016].
# Spigno Monferrato

Spigno Monferrato és un municipi situat a la província d'Alessandria, a la regió del Piemont (Itàlia).
Hi pertanyen al municipi les frazioni de Montaldo, Rocchetta, Squaneto i Turpino.
Spigno Monferrato limita amb els municipis de Dego, Giusvalla, Malvicino, Merana, Mombaldone, Montechiaro d'Acqui, Pareto, Piana Crixia, Roccaverano i Serole.
# Luesma

Luesma és un municipi de la província de Saragossa, a la comunitat autònoma d'Aragó i enquadrat a la comarca de la Camp de Daroca.
# Gymnogobius petschiliensis

Gymnogobius petschiliensis és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 8 cm de longitud total.

## Hàbitat

És un peix de clima temperat i demersal.

## Distribució geogràfica

Es troba a Àsia: la Xina, el Japó i la Península de Corea.

## Observacions

És inofensiu per als humans.

## Referències

* ↑ Gill T. N., 1863. On the gobioids of the eastern coast of the United States. Proc. Acad. Nat. Sci. Phila. v. 15. 267-271.
* ↑ World Register of Marine Species (anglès)
* 1 2 3 4 FishBase (anglès)
* ↑ Stevenson, D.E., 2002. Systematics and distribution of fishes of the Asian goby genera Chaenogobius and Gymnogobius (Osteichthyes: Perciformes: Gobiidae), with the description of a new species. Species Diversity 7(3):251-312.
# Pericoma pallidula

Pericoma pallidula és una espècie d'insecte dípter pertanyent a la família dels psicòdids que es troba a Sud-amèrica: el llac Correntoso (l'Argentina).

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Quate, L. W., 1963. Review of G. Enderlein's Non-Holarctic Genera of Psychodidae and Description of a New Species (Diptera). Transactions of the Royal Entomological Society of London, 115: 181–196.
# Rectoria d'Aiguafreda

La Rectoria d'Aiguafreda és un edifici del municipi d'Aiguafreda (Vallès Oriental) inclosa en l'Inventari del Patrimoni Arquitectònic de Catalunya.

## Descripció

La rectoria és una casa unifamiliar entre mitgeres, formada per planta baixa i un pis, separats per una franja horitzontal decorada amb motius florals. La façana principal presenta una composició simètrica i té esgrafiats amb motius florals. A la façana sud s'obre una galeria amb quatre grans arcades de mig punt. És acabada amb una obertura circular i un capcer de perfil irregular tapant la teulada a doble vessant.

## Història

L'antic propietari era el sr. Aregall, propietari també del mas Aregall situat dalt de la muntanya. A finals del segle xix es realitzaren unes reformes a l'edifici ampliant la façana sud amb la galeria.

## Referències

* 1 2 3 «Rectoria d'Aiguafreda». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 febrer 2015].
# Cyprinodon tularosa

Cyprinodon tularosa és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Nord-amèrica: Nou Mèxic (Estats Units).

## Referències

* 1 2 «Cyprinodon tularosa» (en anglès). FishBase. Froese, Rainer; Pauly, Daniel (editors).
* ↑ NatureServe (2014). "Cyprinodon tularosa." 2014 Llista Vermella de la UICN. Unió Internacional per a la Conservació de la Natura, edició 2014. [Consulta: 10 abril 2023]
# Luetkenotyphlus brasiliensis

Luetkenotyphlus brasiliensis és una espècie d'amfibis gimnofions de la família Caeciliidae. És monotípica del gènere Luetkenotyphlus. Habita a l'Argentina, Brasil i possiblement Paraguai.
Els seus hàbitats naturals inclouen boscos temperats, pastures, plantacions, jardins rurals, àrees urbanes i zones prèviament boscoses ara molt degradades.
# Guararapes

Guararapes, o morro dos Guararapes en portuguès brasiler, és un turó situat en la localitat brasilera de Jaboatão dos Guararapes, just en el límit municipal amb la capital pernambucana, Recife.
En aquesta localització van tenir lloc les famoses batalles de Guararapes –la primera, l'any 1648 i la segona, el 1649– que van ser cabdals en la lluita de la Corona Portuguesa contra el Brasil neerlandès. El turó està protegit des de 1965 i actualment s'hi troba dintre dels terrenys del Parc Històric Nacional de Guararapes, sota l'administració de l'Exèrcit brasiler.
Al turó s'hi pot visitar l'Església de Nossa Senhora dos Prazeres dos Montes Guararapes, que data del segle xvii, on es troben les restes mortals de dos dels herois de Guararapes i de la Insurrecció Pernambucana: André Vidal de Negreiros i João Fernandes Vieira.
La capçalera de les pistes de l'aeroport internacional Recife-Guararapes es troba a només 500 metres d'aquest element geogràfic.

## Toponímia

El topònim Guararapes prové del terme tupí gûararapé, que significa "camí de les guararas": gûarara, guarara (una espècie d'au) + apé, camí.

## Referències

* ↑ Vasconcelos, Leonardo. «Jaboatão: um passeio pela história de Pernambuco no Morro dos Guararapes» (en portuguès brasiler). Jornal do Commercio. UOL, 05-10-2021. Arxivat de l'original el 2022-10-23. [Consulta: 23 octubre 2022].
* ↑ do Nascimento, Rômulo Luiz Xavier. «Descendo a ladeira» (en portuguès brasiler). Revista de História, 01-06-2008. Arxivat de l'original el 2016-03-07. [Consulta: 20 setembre 2022].
* ↑ «Decreto nº 57.273, de 16 de Novembro de 1965» (en portuguès brasiler). Câmara dos Deputados, 17-11-1965. Arxivat de l'original el 2022-10-23. [Consulta: 23 octubre 2022].
* ↑ Fernandes Côrrea, Alexandre. Festim Barroco: Um estudo sobre o significado cultural da festa de Nossa Senhora dos Prazeres dos Montes Guararapes em Pernambuco (tesi) (en portuguès brasiler). Universitat Federal de Pernambuco, 1993. Arxivat 2022-10-23 a Wayback Machine.
* ↑ «Aeroporto Internacional do Recife/Guararapes - Gilberto Freyre» (en portuguès brasiler). InfrAero, 02-02-2014. Arxivat de l'original el 2014-02-02. [Consulta: 23 octubre 2022].
* ↑ de Almeida Navarro, Eduardo. Dicionário tupi antigo : a língua indígena clássica do Brasil : vocabulário português-tupi e dicionário tupi-português, tupinismos no português do Brasil, etimologias de topônimos e antropônimos de origem tupi (en portuguès), 2013, p. 563. ISBN 978-85-260-1933-1. Arxivat 2024-05-20 a Wayback Machine.

## Enllaços externs

* «Parque Histórico Nacional dos Guararapes» (en portuguès brasiler). Prefeitura de Jaboatão dos Guararapes.
* «Parque Histórico Nacional de Guararapes» (en portuguès brasiler). Fundação Cultural Exército Brasileiro.
# Lil·lianita

La lil·lianita és un mineral de la classe dels sulfurs que pertany i dona nom al grup de la lil·lianita. Rep el nom de les mines de Lillian, als Estats Units, la seva localitat tipus.

## Característiques

La lil·lianita és una sulfosal de fórmula química Pb$_{3-2x}$Ag$_x$Bi$_{2+x}$S₆. Cristal·litza en el sistema ortoròmbic. La seva duresa a l'escala de Mohs és 2 a 3.
Segons la classificació de Nickel-Strunz, la lil·lianita pertany a «02.JB: Sulfosals de l'arquetip PbS, derivats de la galena, amb Pb» juntament amb els següents minerals: diaforita, cosalita, freieslebenita, marrita, cannizzarita, wittita, junoïta, neyita, nordströmita, nuffieldita, proudita, weibul·lita, felbertalita, rouxelita, angelaïta, cuproneyita, geocronita, jordanita, kirkiïta, tsugaruïta, pillaïta, zinkenita, scainiïta, pellouxita, chovanita, aschamalmita, bursaïta, eskimoïta, fizelyita, gustavita, ourayita, ramdohrita, roshchinita, schirmerita, treasurita, uchucchacuaïta, ustarasita, vikingita, xilingolita, heyrovskýita, andorita IV, gratonita, marrucciïta, vurroïta i arsenquatrandorita.

## Formació i jaciments

Va ser descoberta a les mines de Lillian, situades a Leadville, dins el comtat de Lake (Colorado, Estats Units). Tot i tractar-se d'una espècie poc habitual ha estat descrita en tots els continents del planeta a excepció de l'Antàrtida.

## Referències

* ↑ «Lillianite» (en anglès). Mindat. [Consulta: 26 maig 2021].
# Sherman

«Sherman» té aquests significats:
* Biografies:
** William T. Sherman (1820-1891), militar estatunidenc
** Carlos Sherman (1934 - Noruega, 2005), traductor i escriptor belarús d'origen uruguaià.
** Sherman Alexie (Reserva Spokane, Wellpinit, Washington, 1966), escriptor estatunidenc.
** Sherman Coolidge (Goose Creek, Wyoming, 1862 - Colorado, 1932), predicador arapaho.
* Miscel·lània:
** Sherman (Connecticut)
** Sherman (Maine)
** M4 Sherman, tanc fabricat per Estats Units.
** Llei Sherman Antitrust dels Estats Units d'Amèrica, llei de 1890.
** Sherman (constructor), constructor estatunidenc de cotxes de competició.
# José Luis Rodríguez Loreto

José Luis Rodríguez Loreto (Sevilla, 10 de febrer de 1971) és un exfutbolista andalús, que ocupava la posició de davanter. Va ser internacional en categories sub-21 i sub-23 amb la selecció espanyola. Posteriorment, fa d'entrenador de futbol.

## Carrera esportiva

Es va formar a les files del Reial Betis, amb qui debuta en primera divisió la temporada 90/91, en la qual marca 2 gols en 23 partits. Tot i destacar cedit al Córdoba, no gaudeix de massa oportunitats al Betis. El 1994 fitxa pel Reial Saragossa, on tot just juga 12 partits.
La temporada 95/96, l'equip aragonès el cedix al CD Logroñés. Ací, el sevillà marca 10 gols, decisius per a l'ascens dels riojans. De nou al Zaragoza, no troba cap espai al planter. Milita llavors al Córdoba i al Cádiz, ambdós a Segona B.
L'estiu del 2000 recala al Reial Múrcia, que estava a la categoria d'argent. Ací, demostra els seus dots golejadors en les dues primeres campanyes: 30 gols en 80 partits, però, la temporada 02/03 perd la titularitat, encara que segueix sent freqüent.
El Murcia puja a Primera eixe any, però Loreto no compta. A partir d'aquest moment, la seua carrera prossegueix per equips de Segona B i Tercera, com el Cartagena, l'Oriola CF o el Molinense.

## Enllaços externs

* Fitxa de Loreto
# Picot menjaglans

El picot menjaglans (Melanerpes formicivorus) és una espècie d'ocell de la família dels pícids (Picidae). Habita boscos de roures i de roures i pins, des del sud de Washington i nord-oest d'Oregon cap al sud fins al sud de Baixa Califòrnia, des del nord d'Arizona, nord de Nou Mèxic, oest de Texas, Nuevo León i sud-oest de Tamaulipas, cap al sud, fins a l'oest de Panamà, i als Andes de Colòmbia. El seu estat de conservació es considera de risc mínim.

## Referències

* ↑ «Picot menjaglans». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Woodpeckers» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 344. ISBN 978-84-16728-37-4.
* ↑ BirdLife International. «Acorn Woodpecker. Melanerpes formicivorus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 8 febrer 2023].
# Resolució 2205 del Consell de Seguretat de les Nacions Unides

La Resolució 2205 del Consell de Seguretat de les Nacions Unides fou adoptada per unanimitat el 26 de febrer de 2015. El Consell va ampliar el mandat de la Força Provisional de Seguretat de les Nacions Unides per a Abyei (UNISFA), regió a la frontera entre Sudan i Sudan del Sud, durant quatre mesos i mig fins al 15 de juliol de 2015.

## Contingut

Els esforços del Sudan i del Sudan del Sud per desmilitaritzar la Zona Fronterera Segura Demilitaritzada i per introduir el Mecanisme Conjunt de Vigilància de Fronteres i el Pla de la Unió Africana van quedar estancades. En part perquè Sudan del Sud no estava d'acord amb la línia de demarcació de la zona fronterera, manca temporal d'avions, denegacions d'accés a la regió i la situació de tensió prop de la ciutat de Kaduqli, al nord-est d'Abyei.
Les negociacions sobre l'estatut final d'Abyei havien de reprendre's immediatament. Els acords havien de ser implementats i establir administració i policia a la regió. Sudan també hauria de retirar la seva policia petroliera de Diffra. (Segons Sudan, aquesta policia hi estava present a les instal·lacions petrolíferes només perquè no tenia seguretat a la regió) Ambdues parts haurien d'actuar amb més restricció i negociació en comptes de provocar-se i optar per la violència
El mandat de la UNISFA es va estendre fins al 15 de juliol de 2015. La força de pau havia de proporcionar protecció al Mecanisme de Vigilància Fronterera i cooperar amb les comunitats Misseriya i Ngok Dinka a Abyei en el manteniment de l'ordre.

## Referències

* 1 2 Nacions Unides. «SC extends interim force in Abyei until 15 July, voicing concern over delays in border mechanism's operation», 26-02-2015.

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org
# Steve Bruce

Stephen Roger Bruce (Corbridge, 31 de desembre de 1960), conegut simplement com a Steve Bruce, és un exfutbolista i entrenador de futbol anglès, que entrena actualment el Newcastle United de la Premier League.
Nascut a Corbridge, Northumberland, va prometre com a jove futbolista, però va ser rebutjat per diversos clubs professionals. Estava a punt de deixar el futbol quan va ser oferit una prova amb el Gillingham. Bruce va posteriorment ser oferit un contracte amb el Gillingham i va jugar més de 200 vegades pel club abans de fitxar pel Norwich City el 1984, on va guanyar la League Cup el 1985. El 1987, Bruce va fitxar pel Manchester United, amb qui va guanyar dotze trofeus, que inclouen tres títols de la Premier League, tres FA Cups, una League Cup i la recopa d'Europa. Va esdevenir el primer jugador anglès del segle XX a ser el capita d'un equip guanyador del Doblet. Malgrat el seu èxit sobre la gespa, mai va representar la selecció d'Anglaterra. Ha estat anomenat un dels millors jugadors anglesos dels anys 1980 i 1990 que mai hagi jugat pel seu país a nivell internacional.
Bruce va començar la seva carrera d'entrenador amb el Sheffield United, i després de passar períodes curts entrenant Huddersfield Town, Wigan i Crystal Palace va marxar al Birmingham City el 2001. Durant els seus sis anys al Birmingham, va portar el club dues vegades a la Premier League. Va dimitir-hi el 2007 per tornar al Wigan, on va estar dos anys, fins que va tornar a dimitir dos anys més tard per acceptar el càrrec d'entrenador del Sunderland, on va estar fins a ser acomiadat el novembre 2011. Set mesos més tard va fitxar pel Hull City, on va dirigir el club a dues promocions a la Premier League i va arribar-hi a la final de la FA Cup de 2014. Va marxar del Hull el juliol 2016. Quatre mesos més tard, va acceptar ser l'entrenador de l'Aston Villa, un càrrec que va ocupar fins a ser acomiadat l'octubre 2018. El febrer 2019 va ser anunciat com a entrenador del Sheffield Wednesday, però ho va deixar cinc mesos més tard per substituir a Rafa Benítez com a entrenador del Newcastle United.

## Referències

* 1 2
* ↑ News of the World Football Annual 1996–97. Invincible Press, 1996, p. 401. ISBN 978-0-00-218737-4.

## Enllaços externs

* Steve Bruce a Soccer Base
# Guillem Galceran de Cartellà

Guillem Galceran de Cartellà (les Planes d'Hostoles, 1230 - 1306) fou el cap dels almogàvers durant la conquesta del regne de Sicília.

## Biografia

Després de la conquesta de Sicília, en la qual va participar juntament amb Roger de Llúria, Guillem Galceran de Cartellà va ser cridat a defensar el Principat durant la Croada contra la Corona d'Aragó, en la qual l'exèrcit croat va ser derrotat i el seu cap, el rei de França Felip III l'Ardit, va morir.
Assegurat el territori català, prengué partit per Frederic II en la Guerra de Sicília (1296-1302), que es va desenvolupar a l'illa arran de la Pau d'Anagni del 1295 per la qual Sicília havia de tornar a mans dels Anjou. Durant la guerra, va derrotar l'exèrcit de Roger de Llúria a la batalla de Cattanzaro. Tot seguit, va tornar a la cort de Jaume II i, poc després, encara va derrotar l'exèrcit napolità de Carles II d'Anjou a la batalla de Gagliano i, amb Blasco d'Alagó el Vell, va aconseguir derrotar novament els angevins al setge de Messina de 1300. El tractat de Caltabellota de 1302 va posar fi definitivament a les hostilitats per Sicília i, ja vell, tornà a Hostoles, mentre els almogàvers formaven la Companyia Catalana d'Orient.

## Referències

* ↑ Diccionari biogràfic: A-C. Albertí, 1996, p. 484.